Specijalna bolnica za rehabilitaciju “Ribarska Banja”

37205 Ribarska Banja

Faks: 037/ 865-129

e-mail: ribarskabanja@yahoo.com

**PITANJA:**

У Конкурсној документацији у Техничкој спецификацији сте навели:

поз.11. електрични роштиљ - равна плоча тврди хром - да ли је у питању једноделна или дводелна равна плоча?

поз. 19. Љуштилица кромпира - по опису одговара Когастовој љуштилици - да ли је прихватљив капацитет мин 300 кг / час?

поз. 20. Електрична пица пећ - двоетажна - нису наведене димензије пећи.

поз. 22. Мешалица за месо - да ли је прихватљива снага 0,5-2 кW

поз. 27-29 да ли сте последњом изменом укључили исте у позиције машине за прање или су поред тога додатне корпе?

да ли је за испуњење услова за обезбеђен сервис прихватљива изјава сервисера да ће понуђену опрему сервисирати?

1 u delu tehničke specifikacije pod rednim brojem 16.1 i 17.1 -omekšivač vode automatski u opisu omekšivač vode opisali ste omekšivač vode i navodite neke tehničke karakteristitke,ali se svodi na to da može samo jedan proizvođač i model da zadovolji vaše opise.

Naveli ste:

omekšivač vode -program regeneracije se vrši automatski,bez struje,pomoću podešene tvrdoće i protoka vode vreme trajanja regeneracije 10 min.

 kapacitet protoka na 1,5 bara ulaznog pritiska 20 lit/min

max.ulazna tvrdoća vode 29˚dx

 Za omekšivač vode je bitno da pruži kvalitetnu vodu za nesmetan rad mašine,a postoje razni omekšivači vode koji su u mašinama ili van nje. Bitno je utvrditi trvdoću vode i koju količinu vode može da pročisti omekšivač vode pre nego što je potrebno izvršiti regeneraciju ,a taj podatak ne tražite. S druge strane navodite sledeće podatke da bi diskvalifikovali sve druge proizvođače,odnosno kao zahtev postavljate da depurator radi bez struje,a ne navodite zašto je to bitno za Vaš proces rada,ali zato ističete da je vreme regeneracije 10 min,što znači da kad dođe do zasićenja Vi nećete moći da koristite mašine za vreme regeneracije.Međutim ovaj depurator koji Vi tražite i prema kome je pisana tehnička dokumentacija ima stari sistem rada pomoću pločiće preko koje kad dođe do zasićenja depurator kreće u regeneraciju,što znači da korisnik nikad ne zna kada će doći do regeneracije.

S druge strane depuratori novije generacije imaju napajanje slabom strujom i daju mogućnost programiranog određivanja u koje vreme ćete raditi depuraciju tj. U vreme kad ne radi mašina i kada Vam to najviše odgovara.

Predlažemo da izmenite Vaš zahtev i barem sklonite '' bez struje'' (I koliko litara 8 ili 12 litara),jer na taj način će te omogućiti da i drugi ponuđači daju ponude.

**Odgovor:**

Za redni broj11. Električni roštilj – ravna ploča tvrdi hrom, nismo ni definisali tehnički zahtev „dvodelna“ ravna ploča, jer to nije naša objektivna potreba.

**Odgovor:**

Za redni broj 19. Ljuštilica krompira, definisali smo minimalno prihvatljiv kapacitet 350 kg/čas, što predstavlja , s jedne strane, našu objektivnu potrebu imajući u vidu veliki broj obroka, a sa druge strane ponuđači imaju mogućnost da ponude i mašinu većeg kapaciteta.

**Odgovor:**

Za redni broj 20. Električna pica peć –dvoetažna , iskazali smo potrebu za dvoetažnom pica peći, kapaciteta 4+4 pice prečnika fi 330 mm, ... pri čemu dimenzija same peći nije presudna i Vi slobodno možete ponuditi peć u skladu sa zahtevanim karakteristikama.

**Odgovor:**

Za redni broj 22. Mešalica za meso, naš tehnički zahtev je snaga od 1,5 kw do 2 kw (napon 400V/3/50Hz) što znači da je dat minimalno i maksimalno prihvatljiv raspon snage, a imajući u vidu naše potrebe kao korisnika, kao i rasterećenja energetske mreže (ravnomerno optereće svih faza ) i korisni učinak uređaja (kapacitet,brzina, pouzdanost, ...). Smatramo da snaga od minimum 0,5 kw, koju predlažete, neće zadovoljiti naše potrebe u tom pogledu.

**Odgovor:**

Za redni broj 27. i 29. , napominjemo da su to pozicije za sebe i koje kao takve treba i ponuditi.

**Odgovor :**

U vezi omekšivača za vodu, redni broj 16.1 i 17.1 , ističemo da smo navedeni tehnički zahtev „program regeneracije se vrši automatski, bez struje“, postavili imajući u vidu princip objektivnosti , u skladu sa članom 70. stav 1. ZJN , jer se kontinuirano voda priprema za svaki ciklus pranja, a regeneracija traje samo 10 min i u slučaju nestanka struje neće poremetiti regeneraciju što je slučaj kod omekšivača koji ima tajmer kod koga je potrebno tačno definisati vreme regeneracije. Drugo, jedan potrošač struje manje je za nas velika ušteda na godišnjem nivou, što sve zajedno predstavlja objektivnu potrebu naručica da nabavi proizvod u skladu sa svojim potrebama.

Shodno odredbi člana 70. ZJN, kroz tehničke specifikacije kao obaveznog elementa konkursne dokumentacije, naručilac izražava svoje potrebe koje dobra, radovi i usluge koji su predmet javne nabavke, moraju da zadovolje u pogledu tehničkih karakteristika, kvaliteta, dimenzija i drugih elemenata. Tehničke specifikacije moraju da obezbede da se dobra, radovi ili usluge koji se nabavljaju opišu na način koji je objektivan i koji odgovara potrebama naručioca.

Odredbom člana 70. stav 1.ZJN propisano je da je dispozicija naručioca u određivanju tehničkih specifikacija ograničena principom objektivnosti odnosno da u određivanju tehničkih karakteristika naručilac pre svega polazi od svojih objektivnih potreba.

**Odgovor:**

Imajući u vidu predmet i vrednost javne nabavke naručilac je definisao **dovoljan kadrovski kapacitet** kao i dokaze koje je potrebno da ponuđači dostave uz ponudu, na način precizno definisan u konkursnoj dokumentaciji, pri čemu je tako određen uslov (i dokaz) u logičkoj vezi sa predmetom javne nabavke (mašine i uređaji za potrebe ugostiteljstva) i ne diskriminiše ponuđače jer je u pogledu dokaza data mogućnost izbora.

**PITANJA I ODGOVORI SU SASTAVNI DEO KONKURSNE DOKUMENTACIJE.**

Ribarska Banja, 19. 06. 2015. године

Komisija za javnu nabavku